प्रधानमंत्री ने कहा कि असम में आदिवासियों का तेजी से विकास और सामाजिक संरक्षण सरकार की प्रतिबद्धता है। उन्होंने कहा कि असमिया भाषा और इसके साहित्य को प्रोत्साहित करने के लिए भी कई कदम उठाए गए हैं। इसी तरह, हर समुदाय की महान हस्तियों को सम्मानित किया गया है। पिछले साढ़े 4 वर्षों में, धार्मिक और आध्यात्मिक महत्व की ऐतिहासिक वस्तुओं के संरक्षण के लिए कई प्रयास किए गए हैं। उन्होंने कहा कि अतिक्रमण मुक्त करने और काजीरंगा राष्ट्रीय उद्यान को बेहतर बनाने के लिए तेजी से कदम उठाए जा रहे हैं।